UPRS sklep I U 456/2016
Datum: 2016-10-06T02:00:00.000+02:00
ecli: ECLI:SI:UPRS:2016:I.U.456.2016
sodisce: Upravno sodišče
oddelek: Upravni oddelek
podrocje: UPRAVNI SPOR
institut: predhodni preizkus tožbe - poprava tožbe - zavrženje tožbe

## Jedro

Ker tožnik tožbe ni vložil v predpisanem 30-dnevnem roku, je tožbo vložil prepozno, zato jo je sodišče na podlagi 2. točke prvega odstavka 36. člena ZUS-1 zavrglo.

## Izrek

Tožba se zavrže.

## Obrazložitev

1. Tožnik je 26. 3. 2016 pri tukajšnjem sodišču vložil tožbo zoper odločbo župana Občine Krško 355-6/2015 (O300) z dne 19. 2. 2016 s katero je bila zavrnjena njegova pritožba zoper odločbo podjetja A. d.d., Krško 509-0019/2015-DM-870 z dne 24. 11. 2015 o prekinitvi dobave vode na odjemnem mestu ... na dan 15. 12. 2015. 2. Sodišče je tožbo zavrglo iz naslednjih razlogov:

3. Tožnik je predmetno tožbo vložil 26. 3. 2016 vložil. Iz pravnega pouka odločbe župana Občine Krško 355-6/2015 (O300) z dne 19. 2. 2016 izhaja, da je bil tožnik poučen, da je možno sprožiti upravni spor zoper to odločitev v roku 30 dni od prejema odločbe pri Upravnem sodišču RS. Iz vročilnice izhaja, da jo je tožnik prejel 22. 2. 2016. Sodišče pa je predmetno tožbo prejelo šele 26. 3. 2016. Glede na navedeno je tožba vložena prepozno, saj se je 30-dnevni rok za vložitev tožbe iztekel 23. 3. 2016. Na podlagi določbe prvega odstavka 28. člena Zakona o upravnem sporu (v nadaljevanju ZUS-1) je potrebno tožbo vložiti v 30 dneh od vročitve upravnega akta, s katerim je bil postopek končan (v danem primeru odločba župana Občine Krško). Po 2. točki prvega odstavka 36. člena ZUS-1 sodišče v okviru predhodnega preizkusa tožbe slednjo zavrže s sklepom, če ugotovi, da je bila vložena prepozno. Sodišče je tako v danem primeru v okviru predhodnega preizkusa tožbe na podlagi 2. točke prvega odstavka 36. člena ZUS-1 tožbo kot prepozno zavrglo.

4. Ker je tožnik predmetno tožbo vložil šele 26. 3. 2016, kar izhaja iz potrdila o prejemu Upravnega sodišča RS je tožbo vložil po poteku 30-dnevnega roka od prejema odločbe župana Občine Krško, torej prepozno. Glede na navedeno je sodišče tožbo v postopku predhodnega preizkusa tožbe, v skladu z določbo 2. točke prvega odstavka in tretjega odstavka 36. člena ZUS-1 s sklepom zavrglo.